smcproject/ml-wiki-sentences huggingface dataset:
പതിനേഴാം നൂറ്റാണ്ടിൻറെ അവസാനം ഫ്രഞ്ചുകാരാണ് ആദ്യമായി ഈ പ്രദേശത്തേക്ക് കുടിയേറി ആധിപത്യം സ്ഥാപിച്ചത്.
1783-ൽ അമേരിക്കൻ സ്വാതന്ത്ര്യ സമരത്തെത്തുടർന്ന് നിയന്ത്രണം ഐക്യനാടുകളുടെ കൈവശമെത്തി.
കിഴക്ക് ഇൻഡ്യാന, പടിഞ്ഞാറ് മിസോറി, ഐയവ, തെക്ക് കെന്റക്കി, വടക്ക് വിസ്കോൺസിൻ എന്നിവയാണ് ഇല്ലിനോയിയുടെ അയൽ സംസ്ഥാനങ്ങൾ.
അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ ഏറ്റവും വലിയ നഗരവും അമേരിക്കൻ ഐക്യനാടുകളിലെ മൂന്നാമത്തെ ഏറ്റവും ജനവാസമേറിയ് നഗരവും അമേരിക്കൻ മദ്ധ്യപടിഞ്ഞാറൻ പ്രദേശത്തെ ഏറ്റവും ജനവാസമേറിയ നഗരവുമാണ് ഷിക്കാഗൊ.
2010-ലെ സെൻസസ് പ്രകാരം ഇവിടെ 27 ലക്ഷം പേർ വസിക്കുന്നു.
ഷിക്കാഗോ നഗരം പൊതുവേ “കാറ്റടിക്കുന്ന നഗരം” (വിൻഡി സിറ്റി) എന്ന് അറിയപ്പെടുന്നു.
"ഷിക്കാഗോലാൻഡ്" എന്നും അറിയപ്പെടുന്ന ഷിക്കാഗോയുടെ മെട്രൊപ്പൊളിറ്റൻ പ്രദേശം സമീപത്തുള്ള ഇന്ത്യാന, വിസ്കോൺസിൻ എന്നീ സംസ്ഥാനങ്ങളിലും വ്യാപിച്ചുകിടക്കുന്നു.
അമേരിക്കൻ ഐക്യനാടുകളിൽ ജനസംഖ്യയുടെ അടിസ്ഥാനത്തിൽ നോക്കിയാൽ 98 ലക്ഷം പേർ അധിവസിക്കുന്ന ഈ പ്രദേശം ന്യൂയോർക്ക് സിറ്റിയുടെയും, ലോസ് ആഞ്ചലസിന്റെയും മെട്രോപ്പൊളിറ്റൻ പ്രദേശങ്ങൾ കഴിഞ്ഞാൽ മൂന്നാമതാണ്.
കുക്ക് കൗണ്ടിയുടെ ആസ്ഥാനമായ ഷിക്കാഗോ നഗരത്തിൻറെ കുറച്ചുഭാഗം ഡ്യൂപേജ് കൗണ്ടിയിലുമുണ്ട്.
മിഷിഗൺ തടാകത്തിൻറെ തെക്കുപടിഞ്ഞാറെ കരയിൽ 1833 തുറമുഖ നഗരമായാണു ഷിക്കാഗൊ സ്ഥാപിക്കപ്പെട്ടത്.
കാട്ടുള്ളി അഥവാ കാട്ടുവെളുത്തുള്ളി എന്നൊക്കെ അർത്ഥമുള്ള ഷിക്കാവ എന്ന റെഡ് ഇന്ത്യൻ പദത്തിന്റെ ഫ്രഞ്ച് തരം ഉച്ചാരണത്തിൽനിന്നാണ് "ഷിക്കാഗോ" എന്ന പേര് ഉദ്ഭവിച്ചത്.
ഷിക്കാഗോ എന്ന പേര് സൂചിപ്പിക്കുന്ന അറിയപ്പെടുന്ന ആദ്യ കൈയെഴുത്തുപ്രതി നഗരത്തെ ചെക്കാഗു എന്നു സൂചിപ്പിച്ച് 1679-ൽ റൊബർട്ട് ദെ ലസൽ രചിച്ച ഓർമ്മക്കുറിപ്പുകളാണ്.
പിന്നീട് 1688-ൽ ഹെൻറി ഷൗടെൽ തൻറെ കുറിപ്പുകളിൽ ഈ പ്രദേശത്ത് ഷിക്കാഗ്വൊവ എന്ന പേരിലുള്ള കാട്ടുള്ളി ധാരാളമുണ്ട് എന്ന് സൂചിപ്പിച്ചിരുന്നു.
ബോയിങ്‌ കമ്പനിയുടെ ആസ്ഥാനം 2001 മുതൽ ഷിക്കാഗോയിലാണ്.
ഈ നഗരത്തിലും പരിസരത്തിലുമായി ആസ്ഥാനമുള്ള മറ്റു പ്രധാന കമ്പനികളിൽ മക്‌-ഡൊനാൽഡ്സ്‌, മോട്ടറൊള എന്നിവയും ഉൾപ്പെടുന്നു.
ജനസംഖ്യാവൈവിധ്യമാർന്ന ഈ നഗരത്തിൽ 36.39% കറുത്ത വർഗ്ഗക്കാറും 31.32% വെള്ളക്കാരുമാണു.
അമേരിക്കൻ ഐക്യനാടുകളിൽ ഭാരതീയവശജരുടെ എണ്ണത്തിൽ ന്യൂ യോർക്ക്‌, സാൻ ഫ്രാൻസിസ്ക്കൊ എന്നിവക്കു പുറകിലായി മൂന്നാം സ്ഥാനത്തു നിൽക്കുന്ന നഗരമാണു ഷിക്കാഗൊ.
യൂണിവേഴ്സിറ്റി ഓഫ്‌ ഷിക്കാഗൊ, നോർത്ത്‌ വെസ്റ്റേൺ യൂണിവേഴ്സിറ്റി എന്നിവയാണു പ്രധാന യൂണിവേഴ്സിറ്റികൾ.
ചിക്കാഗോ മേയർ റിച്ചാർഡ്‌ എം. ഡാലി ഡെമോക്രാറ്റിക് പാർട്ടി അംഗമാണ്.
അവാർഡുകൾ ബെസ്റ്റ് മൈസ് ഹോട്ടൽ - നോർത്ത് ഇന്ത്യ 2016 ഇന്ത്യൻ ഹോസ്പിറ്റാലിറ്റി അവാർഡ്‌സിൻറെ ബെസ്റ്റ് കൺവൻഷൻ ഹോട്ടൽ - നോർത്ത് ഇന്ത്യ 2015 ഗ്ലോബൽ ഇന്ത്യൻ വെഡ്ഡിംഗ് അവാർഡ്‌സിൻറെ ബെസ്റ്റ് വെഡ്ഡിംഗ് ഹോട്ടൽ - നോർത്ത് ഇന്ത്യ 2015 അവലംബം ↑ ↑ ↑ പുറത്തേക്കുള്ള കണ്ണികൾ
ഹയാദെസ് നക്ഷത്രവ്യൂഹം
ഇടവം നക്ഷത്രഗണത്തിൽ സ്ഥിതിചെയ്യുന്നതും സൗരയൂഥത്തിന്റെ ഏറ്റവും അടുത്തുള്ളതുമായ ഒരു നക്ഷത്ര വ്യൂഹവമാണ് ഹയാദെസ് .
കോളിൻഡർ 50 അല്ലെങ്കിൽ മെലോട്ട് 25 എന്നും പട്ടികപ്പെടുത്തിയിരിക്കുന്ന ഈ വ്യൂഹത്തിന്റെ ദൃശ്യകാന്തിമാനം 0.5 ആണ്.
ഭൂമിയിൽ നിന്ന് 153 പ്രകാശവർഷം അല്ലെങ്കിൽ 47 പാർസെക്കുകൾ അകലെയാണ് ഇത് സ്ഥിതിചെയ്യുന്നത്.
ഹയത്തുല്ല ഖാൻ ദുറാനി ഇംഗ്ലീഷ് വിലാസം https://ml.wikipedia.org/wiki/Hayatullah_Khan_Durrani
ഒരു പാകിസ്താനി പർവ്വതാരോഹകൻ, പരിസ്ഥിതി പ്രവർത്തകൻ, സംഘാടകൻ, പരിരക്ഷകൻ എന്നിവയാണ് ഹയത്തുല്ല ഖാൻ ദുറാനി.
പാകിസ്താൻ ടെലിവിഷനിലെ പാർട്ട് ടൈം സ്പോർട്സ് അവതാരകൻ കൂടിയാണ് അദ്ദേഹം.
പർവ്വതാരോഹണം, റോക്ക് ക്ലൈംബിംഗ്, കേവിംഗ്, കനോയിംഗ്, കയാക്കിംഗ് തുടങ്ങിയ പാകിസ്താനിലെ സാഹസിക കായിക ഇനങ്ങളിൽ പ്രോത്സാഹിപ്പിക്കുന്നതിൽ അദ്ദേഹം ഒരു പ്രധാന പങ്ക് വഹിക്കുന്നു.
പ്രകൃതിശാസ്ത്രജ്ഞനും ജുനൈപ്പർ വനങ്ങൾ സംരക്ഷിക്കുന്നതിനുള്ള ആദ്യകാല വക്താവുമാണ് അദ്ദേഹം.
ജൂനിപെറസ് മാക്രോപോഡ സിയാരത്തിലെ മരുഭൂമിയിലും ബലൂചിസ്ഥാനിലെ സമീപ പ്രദേശങ്ങളിലും കാണപ്പെടുന്നു.
പാകിസ്താൻ കേവ് റിസർച്ച് കേവിംഗ് ഫെഡറേഷന്റെ (പിസിആർസിഎഫ്) സ്ഥാപകനും പ്രസിഡന്റും ഏഷ്യൻ കാനോ കോൺഫെഡറേഷന്റെ (എസിസി) ഡയറക്ടറുമാണ് അദ്ദേഹം.
1987-ൽ ക്വറ്റയിലെ ബലൂചിസ്ഥാൻ സർവകലാശാലയിൽ നിന്ന് സമൂഹശാസ്ത്രത്തിൽ ബിരുദാനന്തര ബിരുദം നേടി.
ഡെപ്യൂട്ടി സൂപ്രണ്ട് (ഒപിഎസ്), സ്പോർട്സ് സെക്രട്ടറി ഓഫ് പാകിസ്താൻ കസ്റ്റംസ് സ്പോർട്സ് ബോർഡ് എന്നീ പദവികൾ അദ്ദേഹം ഇപ്പോൾ നിർവഹിക്കുന്നു.
പാകിസ്താനിലെ ക്വറ്റയിലെ ദുരാനി അബ്ദാലി പഷ്തൂണിന്റെ പോപൽസായ് ഉപ വംശത്തിലെ വംശീയ പഷ്തൂൺ സഡോസായ് ഗോത്ര വിഭാഗത്തിൽ പെട്ടയാളാണ് ഹയത്തുല്ല ഖാൻ ദുറാനി.
അദ്ദേഹത്തിന്റെ പിതാവ് ഷഹ്‌സാദ റഹ്മാത്തുല്ല ഖാൻ സദ്ദോസായ് ദുറാനി പാകിസ്താൻ സ്വതന്ത്ര പ്രസ്ഥാനത്തിൽ മുസ്ലീം സ്റ്റുഡന്റ്സ് ഫെഡറേഷൻ ബലൂചിസ്ഥാനിലെ വളരെ അറിയപ്പെടുന്ന ഒരു വിദ്യാർത്ഥി പ്രവർത്തകനായിരുന്നു.
ബലൂചിസ്ഥാൻ ഫെഡറേഷനും ക്വയ്ദ്-ഇ-ആസാമുമായുള്ള മുസ്ലീം ലീഗ് ഫ്രണ്ടിന്റെ മുഹമ്മദ് അലി ജിന്ന (ഉർദു: قائد اعظم) (" രാഷ്ട്രത്തിന്റെ പിതാവ് ") പാകിസ്താന്റെ സ്ഥാപകനായ വിശ്വസ്തനായ രാഷ്ട്രീയക്കാരനായിരുന്നു.
"പ്ലെയർ ഓഫ് ദ ഇയർ അവാർഡ്" നേടിയ ഏറ്റവും പ്രായം കുറഞ്ഞ കയാക് പാഡ്ലർ അത്‌ലറ്റാണ് അദ്ദേഹത്തിന്റെ മകൻ മുഹമ്മദ് അബുബക്കർ ദുറാനി , 2007-ന് ശേഷം തുടർച്ചയായി ആറ് തവണ പാകിസ്താനിൽ ഈ മികച്ച അവാർഡ് നേടിയ ഏക കയാക്കിംഗ് കളിക്കാരൻ ആയിരുന്നു.
സാഹസിക കായിക ജീവിതം
1984 ഓഗസ്റ്റ് 14 ന് ഹയാത്തുള്ള ഖാൻ ദുറാനി പാകിസ്താനിലെ ആദ്യത്തെ ഒരേയൊരു കേവിംഗ് അഡ്വഞ്ചർ സ്പോർട്സ് / സ്പെലിയോളജിക്കൽ റെസ്ക്യൂ ഓർഗനൈസേഷനും ക്വറ്റ ബലൂചിസ്ഥാനിലെ ആദ്യത്തെ പർവതാരോഹണ സാഹസിക കായിക സംഘടനയുമായ ചിൽടാൻ അഡ്വഞ്ചേഴ്സ് അസോസിയേഷൻ ബലൂചിസ്ഥാൻ (സി‌എ‌ബി) സ്ഥാപിക്കുകയും ചെയ്തു.
അന്നുമുതൽ അദ്ദേഹം അസോസിയേഷന്റെ തലവനായിരുന്നു.
1994 ഓഗസ്റ്റ് 14 ന് ആദ്യത്തെ പാകിസ്താൻ പ്രമുഖ ഗുഹ പര്യവേക്ഷകനെന്ന നിലയിൽ പാകിസ്താനിലെ ഗുഹ, സ്പെലിയോളജിക്കൽ, റെസ്ക്യൂ പ്രവർത്തനങ്ങൾക്കായി പാകിസ്താൻ കേവ് റിസർച്ച് കേവിംഗ് ഫെഡറേഷൻ (പിസിആർസിഎഫ്) സ്ഥാപിച്ചു.
ഹയാത്തുള്ള ഖാൻ ദുറാനിയും പ്രൊഫ: ക്യുങ് സിക് വൂ പ്രസിഡന്റ് യൂണിയൻ ഓഫ് ഇന്റർനാഷണൽ സ്പീലിയോളജി (യുഐഎസ്) അലിസദ്ദർ കേവ് ഹമദാൻ ഇറാൻ
1994 ലും 1999 ലും സാഹസിക കായിക പ്രവർത്തനങ്ങളിൽ ഏർപ്പെട്ട അദ്ദേഹത്തെ യുണൈറ്റഡ് കിംഗ്ഡത്തിലെ ഡെർബിഷയറിലേക്ക് കൊണ്ടുപോയി.
അവിടെ അദ്ദേഹം ഓർഫിയസ് കേവിംഗ് ക്ലബ് യൂണിറ്റിൽ നിന്നുള്ള സൈമൺ ജെയിംസ് ബ്രൂൿസിന്റെയും ബോയ്ഡ് പോട്ട്സിന്റെയും മേൽനോട്ടത്തിൽ ഒരു കേവിംഗ്, റോക്ക്-ക്ലൈംബിംഗ് ബ്രിട്ടീഷ് കേവ് റിസർച്ച് അസോസിയേഷന്റെയും ബ്രിട്ടീഷ് കേവിംഗ് അസോസിയേഷന്റെയും അഡ്വാൻസ്ഡ് കോഴ്‌സ് പൂർത്തിയാക്കി.
പാക്-ബ്രിട്ടൻ കേവിംഗ് പര്യവേഷണത്തിനായി ബിബിസി റേഡിയോ ഡെർബി അദ്ദേഹത്തെ അഭിമുഖം നടത്തി.
സൈമൺ ജെയിംസ് ബ്രൂൿസിനൊപ്പം ഹയാത്തുള്ള ഖാൻ ദുറാനിയും പാകിസ്താൻ കേവിംഗ് ടീമും യോർക്ക്ഷെയറിൽ ഓഗസ്റ്റ് 2016 ഗ്രേറ്റ് ബ്രിട്ടനിൽ
പാകിസ്താനിലെ യുവാക്കൾക്ക് മലകയറ്റം, കേവിംഗ് ( സ്പീലിയോളജി ) എന്നിവ പ്രോത്സാഹിപ്പിക്കുന്നതിനായി ദുരാനി തന്റെ ജീവിതത്തിന്റെ ഒരു പ്രധാന ഭാഗം ചെലവഴിച്ചു.
പാകിസ്താനിലെ 128 ഗുഹകൾ പര്യവേക്ഷണം ചെയ്ത വ്യക്തിഗത അന്താരാഷ്ട്ര റെക്കോർഡ് അദ്ദേഹത്തിനുണ്ട്.
1984 മുതൽ പാകിസ്താനിലെയും വിദേശത്തെയും പർവ്വതങ്ങളിൽ പാകിസ്താൻ ദേശീയ പതാക ഉയർത്തിക്കൊണ്ട് അദ്ദേഹം എല്ലാ വർഷവും പാകിസ്താന്റെ ദേശീയ ദിന പരിപാടി ആഘോഷിക്കുന്നു.
പർവ്വത കൊടുമുടികളിൽ പതാക ഉയർത്തുന്ന അദ്ദേഹത്തിന്റെ നിഷ്ഠ അദ്ദേഹത്തിന് രാജ്യത്ത് ഒരു പ്രത്യേക പദവി നേടി.
ശ്രീ. ദുറാനിയുടെ മികവുറ്റ സേവനങ്ങളുടെ അടിസ്ഥാനത്തിൽ, യൂണിയൻ ഓഫ് ഇന്റർനാഷണൽ സ്പീലിയോളജിയുടെ ജനറൽ അസംബ്ലി (39 ഏഥൻസ് ഗ്രീസിലെ പ്രതിനിധീകരിച്ച 39 രാജ്യങ്ങൾ 14, ഐസിഎസ് 2005) പാകിസ്താനെ യൂണിയൻ ഇന്റർനാഷണൽ ഡി സ്‌പെലോളജിയിൽ (യുഐഎസ്) അംഗരാജ്യമായി അംഗീകരിച്ച് വോട്ടുചെയ്തു.
പാകിസ്താനുമായുള്ള യൂണിയൻ ഇന്റർനാഷണൽ ഡി സ്‌പെലോളജി (യുഐഎസ്) യുടെ രാജ്യ പ്രതിനിധിയും പാകിസ്താൻ കേവ് റിസർച്ച് കേവിംഗ് ഫെഡറേഷന്റെ സ്ഥാപകനും പ്രസിഡന്റുമാണ്.
എസിപി ഇസ്ലാമാബാദിന്റെ പ്രതിനിധിയും ആൽപൈൻ ക്ലബ് പാകിസ്താൻ (എസിപി) ബലൂചിസ്ഥാൻ ബ്രാഞ്ചിന്റെ ഡയറക്ടറുമാണ് അദ്ദേഹം.
2005 ഓഗസ്റ്റ് 14 ന്, ഗുഹ, പർവ്വത സാഹസികത, പാകിസ്താനിലെ ജുനൈപ്പർ പരിരക്ഷകൻ, വാട്ടർ സ്പോർട്സ് എന്നിവയ്ക്കുള്ള അദ്ദേഹത്തിന്റെ ആജീവനാന്ത സേവനങ്ങളെ മാനിച്ച്, ബഹുമാനപ്പെട്ട പ്രസിഡന്റ്, ഇസ്ലാമിക് റിപ്പബ്ലിക് ഓഫ് പാകിസ്താൻ, അദ്ദേഹത്തിന്റെ "പ്രെസിഡന്റ്സ് അവാർഡ് ഫോർ പ്രൈഡ് ഓഫ് പെർഫോർമാൻസ് അവാർഡ്" നൽകി ആദരിച്ചു.
ഇറാനിലെ ഒന്നും രണ്ടും അന്താരാഷ്ട്ര ജിയോസയൻസസ് (സ്പീലിയോളജി) കോൺഗ്രസുകളിൽ (16 ജനുവരി 2014/22 ഫെബ്രുവരി 2016) ഹയാത്തുള്ള ദുറാനി നാഷണൽ സ്‌പെലിയോ, കേവിംഗ് ടീം ലീഡറായി പാകിസ്താനെ പ്രതിനിധീകരിച്ചു.
ഔദ്യോഗിക ക്ഷണം സ്വീകരിച്ച് പാകിസ്താന്റെ നാഷണൽ സ്‌പെലോളജിക്കൽ ആൻഡ് കേവിംഗ് ടീം നേതാവ് ഹയത്തുല്ല ഖാൻ ദുറാനിയുടെ നേതൃത്വത്തിൽ അഞ്ചാമത്തെ യൂറോപ്യൻ സ്‌പെലിയോ കേവിംഗിൽ (യൂറോസ്‌പെലിയോ കോൺഫറൻസ് 2016) പങ്കെടുക്കുകയും യോർക്ക്ഷയറും പത്താമത് പി‌എകെ-ബ്രിട്ടൻ ഫ്രണ്ട്ഷിപ്പ് കേവിംഗും സ്‌പെലിയോ പര്യവേഷണവും ബിസി‌എ ബ്രിട്ടീഷ് കേവിംഗ് അസോസിയേഷന്റെയും ഓർഫിയസ് കേവിംഗ് ക്ലബ് ഡെർബി-ഷയർ യുണൈറ്റഡ് കിംഗ്ഡത്തിന്റെയും രക്ഷാകർതൃത്വത്തിൽ 2016 ഓഗസ്റ്റ് 13 മുതൽ 31 വരെ യോർക്ക്ഷെയറിൽ നടന്ന ഇന്റർനാഷണൽ യൂണിയൻ ഓഫ് സ്പീലിയോളജിയുടെ ബ്യൂറോ യോഗത്തിലും അദ്ദേഹം പങ്കെടുത്തു.
28 വർഷത്തെ സൗഹൃദവും സഹകരണവും കേവിംഗിലെ പങ്കാളിത്തവും കണക്കിലെടുത്ത് ലെജൻഡറി കേവ് എക്സ്പ്ലോറർ ഹയാത്തുള്ള ഖാൻ ദുറാനിക്ക് കേവിംഗ് ലെജന്റ് അവാർഡ് 2018 സെപ്റ്റംബർ 27 ന് ഓർഫിയസ് കേവിംഗ് ക്ലബ് ആസ്ഥാനത്ത് ഡെർബി ഷയർ ഗ്രേറ്റ് ബ്രിട്ടൻ പാക്ക്-ബ്രിട്ടൻ സംയുക്ത സിൽവർ ജൂബിലി ആഘോഷത്തിൽ നല്കുകയുണ്ടായി.
ഈ അഭിമാനകരമായ അവാർഡ് ലഭിക്കുന്ന ചരിത്രത്തിലെ ആദ്യത്തെ പാകിസ്താനിയാണ് ഹയത്തുല്ല ഖാൻ ദുറാനി.
ബ്രിട്ടീഷ് ഗുഹ പര്യവേക്ഷകനും സ്പീലിയോളജിസ്റ്റുമായ സൈമൺ ജെയിംസ് ബ്രൂക്ക്സ് ഓർഫിയസ് കേവിംഗ് ക്ലബ് (ഒസിസി) ഉദ്യോഗസ്ഥനും ബ്രിട്ടീഷ് കേവിംഗ് അസോസിയേഷൻ സെക്രട്ടറിയും ഹയാത്തുള്ള ഖാൻ ദുറാനിയുടെ മികച്ച പ്രവർത്തനവും പാക്-ബ്രിട്ടനെ സംബന്ധിച്ച് കഴിഞ്ഞ 28 വർഷമായി നടത്തിയ മികച്ച സേവനങ്ങളും പരിഗണിച്ച് അവാർഡും സർട്ടിഫിക്കറ്റും നൽകുന്നു.
സംയുക്ത കേവിംഗ് / സ്‌പെലിയോ പര്യവേഷണങ്ങൾ, ചിൽട്ടൻ അഡ്വഞ്ചേഴ്‌സ് അസോസിയേഷൻ ബലൂചിസ്ഥാൻ, പാകിസ്താൻ ഗുഹ എന്നിവയുടെ ബാനറിൽ അതത് ഓർഗനൈസേഷനുകളും രാജ്യങ്ങളും തമ്മിലുള്ള സൗഹൃദബന്ധവും ബന്ധവും ശക്തിപ്പെടുത്തുന്നതിന് റിസർച്ച് ആൻഡ് കേവിംഗ് ഫെഡറേഷൻ ഓർഫിയസ് കേവിംഗ് ക്ലബ് ഗ്രേറ്റ് ബ്രിട്ടനുമായി സംയുക്തമായി ഗവേഷണം നടത്തുന്നു.
അവലംബം പുറത്തേക്കുള്ള കണ്ണികൾ Pakistan Cave Research and Caving Federation Chiltan Adventurers Association Balochistan Hayat Durrani Water Sports Academy Pakistan Canoe and Kayak Federation Archived 2019-12-04 at the Wayback Machine .
on Caving UK Appearance in The Bristol Exploration Club Bulletin, UK Archived 2012-03-12 at the Wayback Machine .
Profile on Caving UK
ഹയാ ഇംഗ്ലീഷ് വിലാസം https://ml.wikipedia.org/wiki/Haya_(dinosaur)
ഓർനിത്തോപോഡ് വിഭാഗത്തിൽ പെട്ട ഒരു ദിനോസർ ആണ് ഹയാ .
ഹയാ ജീവിച്ചിരുന്നത് അന്ത്യ ക്രിറ്റേഷ്യസ് കാലത്താണ്.
ഇവയുടെ ഫോസ്സിൽ കണ്ടുകിട്ടിയിട്ടുള്ളത് മംഗോളിയയിൽ നിന്നുമാണ്.
ഫോസ്സിൽ പഠനത്തിൽ നിന്നും ഇവ ദഹനം സഹായിക്കാനായി (ഗാസ്ട്രോലിത്) ഉരുള്ളൻ കല്ലുകൾ വിഴുങ്ങിയിരുന്നതായി കണ്ടെത്തിയിട്ടുണ്ട്.
ഇവയുടെ ഒന്നിലധികം ഫോസ്സിലുകൾ ഇതു വരെ കിട്ടിയിട്ടുണ്ട് .
ഹയഗ്രീവൻ മഹാവിഷ്ണു ഹയഗ്രീവ രൂപത്തിൽ
ഹൈന്ദവപുരാണങ്ങളിൽ ഹയഗ്രീവൻ എന്നപേരിൽ മൂന്ന് അസുരന്മാരും ഒരു രാജാവും ഒരു രാജർഷിയും ഒരു മഹാവിഷ്ണു  അവതാരവും ഉണ്ട്.
വാല്മീകി രാമായണത്തിൽ  ഹയഗ്രീവൻ വിഷ്ണുവിനാൽ കൊല്ലപ്പെട്ട അസുരനും കശ്യപന് ദാനുവിൽ ജനിച്ചവനുമാണ്‌.
വേദം മോഷ്ടിച്ച മറ്റൊരു ഹയഗ്രീവനെ മത്സ്യാവതാരം പൂണ്ട് മഹാവിഷ്ണു വധിച്ചു .
മഹാഭാരതത്തിൽ നരകാസുരന്റെ രാജ്യം കാത്തുസൂക്ഷിച്ച അസുരന്റെ പേരും ഹയഗ്രീവൻ എന്നാണ് കാണുന്നത്.
ഈ ഹയഗ്രീവനെ വധിച്ചത് ശ്രീകൃഷ്ണൻ .
മഹാഭാരതത്തിൽ തന്നെ ഉദ്യോഗപർവ്വത്തിൽ ഹയഗ്രീവൻ എന്ന രാജാവിനെ കുറിച്ച് പറയുന്നു.
അവസാനത്തെയും പ്രധാനപ്പെട്ടതുമായ ഹയഗ്രീവനാണ് മഹാവിഷ്ണു അവതാരമായ ഹയഗ്രീവൻ .
മഹാ വിഷ്ണു അവതാരമായ ഹയഗ്രീവന്റെ ഉല്പത്തി ഇങ്ങനെയാണ്.
അസുരനായ ഹയഗ്രീവൻ അതി കഠിനമായ തപസ്സിലൂടെ ദുർഗ്ഗ ദേവിയിൽ നിന്നും മറ്റൊരു ഹയഗ്രീവന് മാത്രമേ തന്നെ വധിക്കാൻ സാധിക്കൂ എന്ന ഒരു വരം നേടി.
വര സാഫല്യത്തിൽ അഹങ്കാരിയായ ഹയഗ്രീവൻ ദേവന്മാരെയും , മുനിമാരെയും ക്രൂരമായി ഉപദ്രവിക്കാൻ തുടങ്ങി.
അസുരന്റെ ഉപദ്രവങ്ങളിൽ പൊറുതി മുട്ടിയ അവർ ഭഗവാൻ വിഷ്ണുവിന്റെ ചരണങ്ങളിൽ അഭയം പ്രാപിച്ചു .
ഹയഗ്രീവനുമായി ഘോര യുദ്ധത്തിൽ വിഷ്ണു ഏർപ്പെട്ടു, എങ്കിലും ബലവാനായ ആ അസുരനെ തോൽപ്പിക്കാൻ കഴിഞ്ഞില്ല.
തളർന്നവശനായ ഭഗവാൻ വൈകുണ്ഡം പൂകി പദ്മാസനത്തിൽ യോഗനിദ്ര ആരംഭിച്ചു.
തന്റെ വില്ലിന്റെ അറ്റത്ത്‌ സ്വന്തം തല ചായ്ച്ചു വെച്ച് കൊണ്ടായിരുന്നു ഭഗവാന്റെ ഉറക്കം.
ഭയ വിഹ്വലരായ ദേവന്മാർ വിഷ്ണുവിന്റെ അടുത്ത് വീണ്ടും വന്നു.
എന്നാൽ അവരുടെ മുറവിളികൾക്ക് ഭഗവാനെ നിദ്രയിൽ നിന്നും ഉണർത്താൻ ആയില്ല.
ഒടുവിൽ ദേവന്മാർ ബ്രഹ്മാവിനെ സമീപിച്ചു.
അങ്ങനെ ബ്രഹ്മാവ് ചിതലുകളെ സൃഷ്ടിച്ചു.
അവയോട് ഭഗവാന്റെ വില്ലിന്റെ ഞാൺ കടിച്ചു മുറിച്ചു നിദ്രയ്ക്കു ഭംഗം വരുത്താൻ ബ്രഹ്മാവ്‌ നിർദ്ദേശിച്ചു.
ചിതലരിച്ച്‌ ഒടുവിൽ ഞാൺ മുറിഞ്ഞു, ദിഗന്തങ്ങൾ പിളരുന്ന ശബ്ദത്തോടെ അതി ശക്തമായി പൊട്ടിയ ഞാണിന്റെ തലപ്പ്‌ ഭഗവാന്റെ ശിരസ്സും ഛേദിച്ചു.
പരിഭ്രാന്തരായ ദേവന്മാർ പരാശക്തിയെ രക്ഷയ്ക്കായി അഭയം പ്രാപിച്ചു.
അവരുടെ പ്രാർഥനയിൽ സന്തുഷ്ടയായ ദേവി ഇങ്ങനെ അരുളിച്ചെയ്തു "കാര്യ കാരണങ്ങൾ ഇല്ലാതെ ഈ പ്രപഞ്ചത്തിൽ ഒന്നും തന്നെ സംഭവിക്കില്ല. ഹയഗ്രീവന് ഞാൻ നൽകിയ വര പ്രകാരം മറ്റൊരു ഹയഗ്രീവന് മാത്രമേ അവനെ വധിക്കാൻ കഴിയൂ..ഇപ്പോൾ ആ മുഹൂർത്തം സമാഗമമായിരിക്കുന്നു.ഭഗവാന്റെ അറ്റ് പോയ ശിരസ്സിന്റെ സ്ഥാനത്ത് ഒരു ഹയത്തിന്റെ(കുതിരയുടെ) തല പിടിപ്പിക്കുക".
ദേവന്മാർ അപ്രകാരം ഒരു വെള്ളക്കുതിരയുടെ തല (ഗ്രീവം) വിഷ്ണുവിന്റെ കഴുത്തിൽ പിടിപ്പിച്ചു, ബ്രഹ്മദേവൻ ജീവനും നൽകി.
അങ്ങനെ സൃഷ്ടിക്കപ്പെട്ട 'ഭഗവാൻ ഹയഗ്രീവൻ' ഹയഗ്രീവൻ എന്ന അസുരനെ യുദ്ധത്തിൽ വധിച്ചു.
മഹാവിഷ്ണു കണ്ട പരാശക്തിയെ അഗസ്ത്യമുനിയുടെ ആഗ്രഹപ്രകാരം  ആയിരം നാമങ്ങളിലൂടെ പറഞ്ഞു കൊടുക്കുന്നതാണ് " ലളിതാ സഹസ്രനാമം ".
ഹയഗ്രീവഗോപാല മന്ത്രം മഹാവിഷ്ണു അവതാരമായ ഹയഗ്രീവൻ വിദ്യയുടെ അധിദേവാനായി കരുതിപോന്നു.
അതിനാൽ ഈ ഹയഗ്രീവഗോപാല മന്ത്രം ജപിക്കുന്നത്‌ വിദ്യാവിജയത്തിന് നല്ലതാണത്രെ!
ഉൽഗിരൽ പ്രണവോൽഗീഥ സർവ്വ വാഗീശ്വരേശ്വരാ സർവ്വ വേദമയാചിന്ത്യ സർവ്വം ബോധയ ബോധയ സ്ത്രീ രൂപത്തിലുള്ള ഹയഗ്രീവ പ്രതിമ കുറിപ്പ് ↑ തൽപ്രളയാന്തകേ ഹയഗ്രീവനിഗ്രഹം ചെയ്തു ചിൽപുനാമ്നായങ്ങൾ വീണ്ടുകൊണ്ടബ്ജോത്ഭവൻ - മഹാഭാഗവതം , തുഞ്ചത്ത് എഴുത്തച്ഛൻ ↑ ഹയഗ്രീവമഹാത്മാവേ സർവ്വശാസ്ത്രവിശാരദ ലളിതാദേവി തന്റെ കഥയെല്ലാം കഥിച്ചു തരിക.
ലളിതാ സഹസ്രനാമം പൂർവ്വഭാഗം പുറം കണ്ണികൾ Hayagriva എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചില ചിത്രങ്ങൾ
ഹയാഒ മിയാസാക്കി ഇംഗ്ലീഷ് വിലാസം https://ml.wikipedia.org/wiki/Hayao_Miyazaki
ഹയായോ മിയാസാക്കി ( 宮崎 駿 , മിയാസാക്കി ഹയായോ , 1941 ജനുവരി 5 ന് ജനനം) ഒരു ജാപ്പനീസ് സംവിധായകനും, സിനിമ നിർമ്മാതാവും, സ്ക്രീൻറൈറ്ററും, അനിമേറ്ററും, എഴുത്തുകാരനും, മാങ്ക ആർട്ടിസ്റ്റുമാണ്.
സിനിമ ,അനിമേഷൻ‍ നിർമ്മാണ സ്റ്റുഡിയോ ആയ സ്റ്റുഡിയോ ഗിബ്ലിയുടെ കോ-ഫൗണ്ടർ കൂടിയാണദ്ദേഹം.
അസാധാരണ കഥപറച്ചലിലൂടെയും, അനിമെ നിർമ്മാണത്തിലെ നൈപുണ്യവും കാരണം ലോകത്തെ ഏറ്റവും മികച്ച അനിമേറ്ററുകളിൽ ഒരാളായി ഹയായോ മിയാസാക്കിയെ കണക്കാക്കുന്നു.
ടോക്കിയോയിലെ ബുങ്ക്യോ വാർഡിലാണ് മിയാസാക്കി ജനിച്ചത്, ചെറുപ്പം മുതലേ മാങ്ക , അനിമേഷൻ എന്നിവയിലും താത്പര്യം പുലർത്തിയിരുന്നു.
1963 -ലാണ് അദ്ദേഹം ടോയ്-അനിമേഷൻ -ൽ ചേരുന്നത്.
അവിടെ ചേർന്ന് ആദ്യ കാലഘട്ടത്ത് ഇൻ-ബിറ്റ്വീൻ ആർട്ടിസ്റ്റായിട്ടാണ് അദ്ദേഹം ജോലി ചെയ്തിരുന്നത്, പിന്നീട് സംവിധായകനായ ഇസാഒ ടക്കാട്ട യുമായി ഒരുമിച്ച് പ്രവർത്തിക്കാൻ തുടങ്ങി.
ഡോഗി മാർച്ച് , ഗള്ളിവേഴ്സ് ട്രാവൽസ് ബിയോണ്ട് ദി മൂൺ എന്നിവയാണ് മിയാസാക്കിയും, ടൊയ് അനിമേഷനും ചേർന്ന് നിർമ്മിച്ച് പ്രശസ്തമായ അനിമേഷനുകൾ.
1971 -ൽ എ-പ്രൊ യിലേക്ക് മാറുന്നതിനു മുമ്പ് ടൊയ് -യുമായി പുസ് ഇൻ ബൂട്ട്സ്, അനിമൽ ട്രെഷർ ഐലാന്റ് എന്നീ സിനിമകളും ചെയ്തു.
എ-പ്രൊ യിൽ വച്ചാണ് അദ്ദേഹം ടക്കാട്ടയുമൊത്ത് ലുപിൻ ദി തേർഡ് പാർട്ട് വൺ സസംവിധാനം ചെയ്തത്.
1973 -ൽ സുയിയോ എയ്സോ (നിപ്പോൺ അനിമേഷൻ എന്നും അറിയപ്പെടുന്നു) യിലേക്ക് മാറിയതിനുശേഷം വേൾഡ് മാസ്റ്റർപീസ് തിയേറ്ററിൽ അനിമേറ്ററായി ജോലി ചെയ്തു.
അവിടെ വച്ച് ടെലിവിഷൻ സീരീസായ ഫ്യൂച്ചർ ബോയ് കൊനാൺ സംവിധാനം ചെയ്തു.
അദ്ദേഹത്തിന്റെ  ഫീച്ചർ ചിത്രങ്ങളായ ദി കാസിൽ കാഗ്ലിയോസ്റ്റ്രോ (1979), നോസിക്ക ഓഫ് ദി വാലി ഓഫ് ദി വിൻഡ് (1984); ഒപ്പം ഷെർലോക്ക് ഹൗണ്ട് എന്ന സീരീസ്, എന്നിവ സംവിധാനം ചെയ്യാനായി ടെലെകോം അനിമേഷൻ ഫിലിം / ടോക്കിയോ മൂവി ഷിൻഷ യിൽ 1979 ന് ചേർന്നു.
1985 ലാണ് മിയാസാക്കി സ്റ്റുഡിയോ ഗിബ്ലി സ്ഥാപിച്ചത്.
1986 -ൽ കാസിൽ ഇൻ ദി സ്കൈ , 1988 -ൽ മൈ നെയിബർ ടോട്ടോറോ , 1989 -ൽ കീകീസ് ഡെലിവറി സർവീസ്, 1992 -ൽ പോർകോ റോസ്സോ എന്നീ അനിമേഷൻ സിനിമകൾ സുറ്റുഡിയോ ഗിബ്ലിയിൽ മിയാസാക്കി നിർമ്മിച്ചു.
ഇവയെല്ലാം തന്നെ ജപ്പാനിൽ വിജയകരമായിരുന്നു.
1997-ലെ മോണോനോക്കെ-ഹിമെ ആയിരുന്നു ജപ്പാൻ അക്കാദമി പ്രൈസ് ഫോർ പിക്ച്ചർ ഓഫ് ദി ഇയർ പുരസ്കാരം നേടുന്ന ആദ്യത്തെ അനിമേഷൻ ചിത്രം.
അതുതന്നെയായിരുന്നു 1997 -ലെ ഉർന്ന ഗ്രോസിംഗ് ചിത്രവും.
ഇത്തരത്തിൽ മികച്ച അനിമേഷൻ ചിത്രങ്ങൾ സുറ്റുഡിയോ ഗിബ്ലിക്ക് ജപ്പാനിന് അകത്തും പുറത്തുമായി ഒരുപാട് ആരാധകരെ ഉണ്ടാക്കി.
2001-ലെ ചിത്രമായ സ്പിരിറ്റഡ് എവേ അക്കാദമി അവാർഡ് ഫോർ ദി ബെസ്റ്റ് അനിമേറ്റജ് ഫീച്ചർ പുരസ്കാരം നേടി.
കൂടാതെ അദ്ദേഹത്തിന്റെ ഹൗൾ‍സ് മൂവിംഗ് കാസിൽ, പോണ്യോ, ദി വിൻഡ് റൈസസ് എന്നിവയും വിജയകരമായിരുന്നു.
ദി വിൻഡ് റൈസസ് പുറത്തിറങ്ങിയതിനുശേഷം സിനിമ മേഖലയിൽ നിന്ന് വിരമിക്കുകയാണെന്ന് മിയാസാക്കി പ്രഖ്യാപിച്ചു.
പക്ഷെ 2016 -ൽ പുതിയ ഒരു ഫീച്ചർഫിലിമുമായി അദ്ദേഹം തിരിച്ചെത്തി.
പ്രകൃതിയോടും, സാങ്കേതികവിദ്യയോടും മാനവികതയ്ക്കുള്ള ബന്ധത്തെ സൂചിപ്പിക്കുന്ന കഥാപാത്രങ്ങളാണ് മിയാസാക്കിയുടേത്, പ്രകൃതിയോടൊത്തുള്ള മനുഷ്യ വാസത്തിന്റെ താളമായിരുന്നു അതിലുടനീളവും.
അതുകൊണ്ടുതന്നെ ഇച്ഛാശക്തിയുള്ള സ്ത്രീകളോ, പെൺകുട്ടികളോ ആയിരുന്നു മിയാസാക്കിയുടെ കഥാപാത്രങ്ങൾ.
അത്തരത്തിൽ അദ്ദേഹത്തിന്റെ വർക്കുകൾ ഒരുപാട് പുരസ്കാരങ്ങൾക്ക് വഴിയൊരുക്കിയിട്ടുണ്ട്.
2012 -ലെ സാംസ്കാരികമായ സംഭാനകൾ കൊണ്ട് അദ്ദേഹത്തെ പേഴ്സൺ ഓഫ് കൾച്ചറൽ മെറിട്ട് എന്ന് വിളിക്കപ്പെടുന്നു.
2014 നവംബറിലെ അനിമേഷനും, സിനിമയുടേയും ഭാഗമായി അക്കാദമി ഹോണറി അവാർഡ് മിയാസാക്കി യ്ക്ക് ലഭിച്ചു.
അമേരിക്കൻ ഫിലിം ക്രിട്ടിക്കായ റോജർ ഈബർട്ട് മിയാസാക്കിയെ ചരിത്രത്തിലെ ഏറ്റവും മികച്ച അനിമേറ്റർ എന്ന് വിശേഷിപ്പിച്ചു.
1941 ജനുവരി  5 ന് ടോക്കിയോയിലെ ബുങ്ക്യോയിലെ അക്കെബെനോ-ചോ യിലാണ് ഹയായോ മിയാസാക്കി ജനിച്ചത്.
അച്ഛൻ കട്ട്സുജി മിയാസാക്കി, അദ്ദേഹം മിയാസാക്കി എയർപ്ലെയിനിന്റെ ഡയറക്ടറായിരുന്നു, രണ്ടാം ലോകയുദ്ധത്തിൽ യുദ്ധവിമാനങ്ങൾ ഉണ്ടാക്കിയ കമ്പനികളിലൊന്നായിരുന്നു അത്.
ഈ ബിസിനസ്സ് കാരണം മിയാസാക്കിയുടെ കുട്ടിക്കാലം കഷ്ടതകളില്ലാതെ മുന്നോട്ട് പോയി.
യുദ്ധകാലത്ത് മിയാസാക്കിക്ക് മൂന്ന് വയസ്സായിരുന്നു, അവരുടെ കുടുംബം ഉറ്റ്സുനോമിയയിലേക്ക് താമസ്സം മാറ്റി.
1945 -ൽ നടന്ന ഉറ്റ്സുനോമിയയിലെ ബോംബാക്രമണത്തിന് ശേഷം അവർ കാനുമ യിലേക്ക് താമസ്സം മാറ്റി.
ആ സമയത്ത് നാല് വയസ്സുകാരനായിരുന്നു മിയാസാക്കിയിൽ അത് ഭീകരമായ ഓർമകളെ സൃഷ്ടിച്ചു.1947 - 1955 കാലഘട്ടത്ത് മിയാസാക്കിയുടെ അമ്മയ്ക്ക് സ്പൈനൽ ട്യൂബർക്ലോസിസ് ബാധിച്ചു.
കുറച്ച് വർഷക്കാലം അവർ ആശുപത്രിയിലായിരുന്നു.
കർക്കശക്കാരിയും, ബുദ്ധിമതിയുമായിരുന്നു അദ്ദേഹത്തിന്റെ അമ്മ.
അവർ 71-ാം വയസ്സിൽ  1983 -ന് നിര്യാതയായി.
1947 -ന് ഉറ്റ്സുനോമിയയിലെ എലമെന്ററി സ്ക്കൂളിൽ അദ്ദേഹം ചേർന്നു.
മൂന്നാം ക്ലാസ്സുവരെ അവിടെയായിരുന്നു, സുഗിനാമി-കു യിലേക്ക് കുടുംബം മാറിയതോടെ നാലാം ക്ലാസ്സ് ഓമിയ എലമെന്ററി സ്ക്കൂളിലിലായി, അഞ്ചാം ക്ലാസ്സ് എയിഫുക്കു എലമെന്ററി സ്ക്കൂളിലും.
അഞ്ചാം ക്ലാസ്സിന് ശേഷം ഒമിയ ജൂനിയർ ഹൈ യിലേക്ക മാറി.
മാങ്കാ ആർട്ടിസ്റ്റാവാനായിരുന്നു അദ്ദേഹത്തിനാഗ്രഹം, പക്ഷെ തനിക്ക് വരക്കാനറിയില്ലെന്ന് മിയാസാക്കി തിരിച്ചറിയുകയായിരുന്നു;  അതുകൊണ്ടുതന്നെ പ്ലെയിനുകളും, ടാങ്കുകളും, യുദ്ധകപ്പലുകളും കുറേ കാലത്തോളം വരച്ചുകൊണ്ടിരുന്നു.
ടെറ്റ്സുജി ഫുക്കൂഷിമ, സോജി യമാക്കാവ, ഒസാമു ടെസുക്ക എന്നീ നിരവധി മാങ്ക ആർട്ടിസ്റ്റുകൾ മിയാസാക്കിയ്ക്ക് പ്രചോദമായിരുന്നു.
തന്റെ കുറേ പഴയ വർക്കുകൾ അദ്ദേഹം നശിപ്പിച്ചുകളഞ്ഞിരുന്നു.
അവയൊക്കെ ടെറ്റ്സുജി യുടെ തനിയാവർത്തനമായിരുന്നു.
ഒമിയ ജൂനിയർ ഹൈയിന് ശേഷം ഒമിയ മിഡിൽ സ്ക്കൂളിലേക്ക് ചേർന്നു ശേഷം ടൊയോട്ടോമ.
ഇക്കാലത്ത് പാണ്ട ആന്റ് ദി മാജീക്ക് സെർപ്പന്റ് എന്ന് അനിമേഷൻ മിയാസാക്കിയിലെ അനിമേറ്ററിനെ ഉണർത്തി.
ടോയൊട്ടോമ യിൽ നിന്ന് ഗാക്കുഷുയിൻ യൂണിവേഴ്സിറ്റിയേല്ക്കായിരുന്നു.
അവിടെ ചിൽഡ്രൻസ് ലിറ്ററേച്ചർ റിസർച്ച് ക്ലബിലെ അംഗമായി.
അവിടെ കോമിക്സുകളുമായി അടുത്ത ബന്ധം  ഉണ്ടായിരുന്നത് ഇത്തരം ക്ലബുകളയിരുന്നു.
ഒഴിവ് നേരങ്ങളിൽ തന്റെ മിഡിൽ സ്ക്കൂളിലെ കല അധ്യാപകനോടൊക്ക് അദ്ദേഹത്തിന്റെ സ്റ്റുഡിയോയിൽ വരക്കുമായിരുന്നു.
ഇടനേരങ്ങളിൽ ജീവിതത്തേക്കുറിച്ചും, രാഷ്ട്രീയത്തേക്കുറിച്ചും, എല്ലാ കാര്യങ്ങളേക്കുറിച്ചും അവർ‍ സംസാരിക്കും.
പൊളിട്ടിക്കൽ സയൻസിലും , എക്കണോമിക്ക്സിലും ബിരുദത്തോടെ 1963-ൽ അദ്ദേഹം ഗാക്കുഷുയിനിൽ നിന്ന് പുറത്തിറങ്ങി.
തൊഴിൽ ജീവിതം ആദ്യകാല തൊഴിൽ ജീവിതം 1964 -ലാണ് മിയാസാക്കി ആദ്യമായി ഇസാഒ ടക്കാട്ടയുമൊത്തെ പ്രവർത്തിച്ചത്, 2018  -ലെ അദ്ദേഹത്തിന്റെ മരണംവരെ അത് തുടർന്നു.
1963 -ൽ മിയാസാക്കി ടൊയ്-അനിമേഷനിലെ ജോലിക്കാരനായിരുന്നു.
ഡോഗി മാർച്ച് എന്ന അനിമെയിലും, വുൾഫ് ബോ കെൻ എന്ന ടെലിവിഷൻ സീരീസിലും ഇൻ-ബിറ്റീവീൻ അർട്ടിസ്റ്റായിട്ടായിരുന്നു അദ്ദേഹം പ്രവർത്തിച്ചത്.
ഗളിവർ ട്രാവെൽസ് ബിയോണ്ട് ദി മൂൺ (1964) -ലും അദ്ദേഹമുണ്ടായിരുന്നു.
അവിടത്തെ ഒരു ലേബർ യൂണിറ്റിന്റെ നേതാവായിരുന്നു അദ്ദേഹം, തുടർന്ന് ടൊയ് ലേബർ യൂണിയന്റെ ചീഫ് സെക്ക്രട്ടറിയായി.
അതിനുശഷം ചീഫ് അനിമേറ്ററായും, കൺസെപ്റ്റ് ആർട്ടിസ്റ്റായും, ദി ഗ്രേറ്റ് അഡ്വേഞ്ചർ ഓഫ് ഹോറസ്, പിൻസ് ഓഫ് ദി സൺ (1968) എന്നിവയിൽ സീൻ ഡീസൈനറായും പ്രവർത്തിച്ചു.
ഫിലിം പ്രൊഡക്ഷനിലൂടനീളം തന്റെ മെന്ററായ യാസുവോ ഒറ്റ്സുക്ക യോട് ചേർന്നായിരുന്നു ജോലി ചെയ്തത്, അദ്ദേഹത്തിന്റെ അനിമേഷൻ മിയാസാക്കിയെ ഒരുപാട് സ്വാധീനിച്ചിരുന്നു.
പിന്നീടുള്ള അദ്ദേഹത്തിന്റെ തൊഴിൽ ജീവിതം ഇസാഒ ടക്കാട്ടയുമായി ചേർന്നായിരുന്നു.
അവരൊരുമിച്ച് ചെയ്ത സിനിമകളെല്ലാം മികച്ചയവയായിരുന്നു, അനിമേഷൻ രംഗത്തെ പരിണാമത്തിന് അവ വഴിയൊരുക്കി.
സാബുറൊ അക്കിറ്റ്സു -ന്റെ കീഴിൽ മിയാസാക്കി പീപ്പിൾ ഓഫ് ദി ഡെസേർട്ട് എന്ന് മാങ്ക എഴുതി.
1969 സെപ്തംബറിനും 1970 മാർച്ചിനുമിടയിലായി 26 ഇൻസ്റ്റാൾമെന്റോടുകൂടി അത് പുറത്തിറങ്ങി.
ബോയ് ആന്റ് ഗേൾസ് ന്യൂസ്പേപ്പറിലായിരുന്നു അത് പ്രസിദ്ധീകരിച്ചത്.
ഫുക്കുഷിമയുടെ ഈവിൽ ലോർഡ് ഓഫ് ദി ഡെസേർട്ട് പോലുള്ള കഥകൾ മിയാസാക്കിയെ പ്രചോദിപ്പിച്ചിരുന്നു.
ദി വണ്ടർഫുൾ വേൾഡ് ഓഫ് പുസ് ഇൻ ബൂട്ട്സ് (1969) -ൽ കീ അനിമേഷൻ അദ്ദേഹം നൽകിയിരുന്നു.
അതിന്റെ പ്രൊമോഷനിനായി പന്ത്രണ്ട് ചാപ്റ്ററുള്ള മാങ്ക് എഴുതി.
ജനുവരി മുതൽ 1969 മാർച്ച് വരെ ടോക്കിയോ ഷിംബുണിലെ സണ്ടേ എഡീഷനിലായിരുന്നു അത് പ്രസിദ്ധീകരിച്ചിരുന്നത്.
ഫ്ലൈയിംഗ് ഫാന്റം ഷിപ്പ്(1969)-ലെ മിലിറ്ററി ടാങ്കുകൾ സൃഷ്ടിക്കുന്ന നാശത്തെ അനിമേറ്റ് ചെയ്തത് മിയാസാക്കിയായിരുന്നു.
1971-ൽ ഹിരോഷി ഇക്കെഡെ യുടെ അനിമൽ ട്രെഷർ ഐലാന്റിന്റെ അഡാപ്റ്റേഷനിൽ കഥാപാത്രങ്ങള രൂപകൽപ്പന ചെയ്തു.
കൂടാതെ അദ്ദേഹം പതിമൂന്ന് ഭാഗങ്ങളുള്ള മാങ്ക അഡാപ്റ്റേഷനും തയ്യാറാക്കി.
ജനുവരി മുതൽ 1971  മാർച്ച് വരെ ടോക്കിയോ ഷിമ്പുണ്ണിൽ അത് പ്രസിദ്ധീകരിച്ചു.
അലി ബാബ ആന്റ് ദി ഫോർട്ടി തീവ്സിലും മിയാസാക്കി കീ അനിമേഷൻ നൽകിയിരുന്നു.
1971 ആഗസ്റ്റിന് ടൊയ് അനിമേഷൻ വിടുകയു എ-പ്രൊ യിലേക്ക് ചേരുകയും ചെയ്തു.
അവിടെ വച്ചാണ് ടക്കാട്ടയോടൊപ്പം ലുപിൻ ദി തേർഡ് പാർട്ട് വൺ -നെ സഹസംവിധാനം ചെയ്യുന്നത്.
അവർ ആസ്റ്റ്രിഡ് ലിന്റ്ഗ്രെന്റെ  പിപ്പി ലോങ്സ്റ്റോക്കിംഗ് ബുക്ക്സ് എന്നിവയുടെ അടിസ്ഥാനത്തിൽ പ്രീ പ്രൊഡക്ഷനും ആരംഭിച്ചു.
ലിന്റ്ഗ്രെനിനെ സമീപച്ചതിനുശേഷം അത് കാൻസിൽ ചെയ്തു, അത് പൂർത്തിയാക്കാനുള്ള പ്രോജക്റ്റിനുള്ള പെർമിഷൻ തിരസ്കരിക്കുകയും ചെയ്തു.
1972,1973 -ൽ മിയാസാക്കി എഴുതി,ഡിസൈൻ ചെയ്ത്,അനിമേറ്റ് ചെയ്ത രണ്ട് അിനമേഷനുകൾ പാണ്ട ഗോ, പാണ്ട എന്നിവ പുറത്തിറങ്ങി, ടക്കാട്ടയായിരുന്നു സംവിധാനം നിർവഹിച്ചത്.
1973 ജൂണിന് എ-പ്രൊ യിൽ നിന്നും , സുയിയോ എൽസോ യിലേക്ക് മാറിയതിനുശേഷം മിയാസാക്കിയും, ടക്കാട്ടയും, വേൾഡ് മാസ്റ്റർപീസ് തിയേറ്ററിൽ പ്രവർത്തിച്ചു, അവിടെ വച്ചായാരിന്നു ഹെയിദി, ഗേൾ ഓഫ് ദി ആൽപ്സ്, എന്നീ അനിമേഷൻ സീരീസുകൾ അവതരിപ്പിച്ചത്.
1975-ൽ സുയിയോ എയ്സോ നിപ്പോൺ അനിമേഷനായി തന്നെ തുടർന്നു.
ഫ്യൂച്ചർ ബോയ് കൊനാൻ, അലെക്സാണ്ടർ കീയുടെ അഡാപ്റ്റേഷനായ ദി ഇൻ‍ക്രിഡിബിൾ ടൈഡ് എന്നിവയേയും മിയാസാക്കി സംവിധാനം ചെയ്തിട്ടുണ്ട്.
മികച്ച സിനിമകൾ
1979 -ൽ മിയാസാക്കി നിപ്പോൺ അനിമേഷൻ വിട്ടു, അപ്പോഴായിരുന്നു അന്നെ ഓഫ് ഗ്രീൻ ഗാമ്പിൾസ് പ്രൊഡക്ഷൻ നടന്നുകൊണ്ടിരുന്നത്.
ആദ്യത്തെ പതിനഞ്ച് എപിസോഡുകളിൽ‍ അദ്ദേഹമായിരുന്നു സീൻ ഡിസൈൻ , ഓർഗനൈസേഷൻ ചെയ്തത്.
ടിഎംഎസ് എൻർടെയിമെന്റിന്റെ ഭാഗമായിരുന്ന ടെലെകോം അനിമേഷൻ ഫിലിമിലേക്ക് അദ്ദേഹം മാറി.
ദി കാസിൽ ഓപ് കാഗ്ലിയോസ്റ്റ്രോ (1979) സംവിധാനം ചെയ്തത് അവിടെവച്ചായിരുന്നു.
ടെലെകോമിൽ അദ്ദേഹം തന്റെ കീഴിൽ ജോലി ചെയ്യുന്നവരെ പരിശീലിപ്പിക്കുക കൂടി ചെയ്തിരുന്നു.
1981-ൽ ഷെർലക്ക് ഹൗണ്ടിന്റെ ആറ് എപിസോഡുകൾ സംവിധാനം ചെയ്തു.
സർ ആർത്തർ കോണാൻ ഡോയിലുമായുള്ള പ്രശ്നം വരെ അത് തുടർന്നുള്ളു.
അതേ  സമയം മറ്റ് പ്രോജക്റ്റുകളിൽ മിയാസാക്കി തിരക്കിലായിരുന്നു.
പ്രശ്നങ്ങൾ‍ തീർന്നതിന് ശേഷം ഷെർലക്ക് ഹൗണ്ട് കോയ്സുക്കെ മിക്കൂരിയ സംവിധാനം ചെയ്തു.
1984 നവംബർ മുതൽ 1985 മെയ് വരെ അത് സംപ്രേഷണം ചെയ്തു.
ദി ജേർമി ഓഫ് ഷുണ എന്ന ഗ്രാഫിക്ക് നോവലുകളും മിയാസാക്കി എഴുതിയിട്ടുണ്ട്.
നായയായി മാറുന്ന രാജകുമാരിയെക്കുറിച്ചുള്ള ടിബെറ്റൻ നാടോടിക കഥയുടെ സ്വാധീനമായിരുന്നു അത്.
1983 ജുണിന് ടോക്കുമാ ഷോട്ടെൻ ആണ് അത് പ്രസിദ്ധീകരിച്ചത്.
1984 നവംബർ മുതൽ 1944 ഒക്ടോബർ വരെ മോഡൽ ഗ്രാഫ്കിസിൽ ഹയായോ മിയാസാക്കീസ് ഡേഡ്രീം ഡാറ്റ നോട്ട്സ് ഇടയ്ക്കിടയ്ക്കായി പ്രസിദ്ധീകരിച്ചു.
ദി കാസിൽ ഓഫ് കാഗ്ലിയോസ്റ്റ്രോ യുടെ റ്ലീസിന് ശേഷം റീച്ചാർഡ് കോർബെനിന്റെ റൗൽഫ് എന്ന കോമിക് ബൂക്കിന്റെ അനിമേറ്റഡ് ഫിലിം അഡാപ്റ്റേഷന്റെ ചിന്തകളിലായിരുന്നു.
1980 നവംബറിൽ അതിനായുള്ള പ്രൊപ്പോസൽ‍ ഉണ്ടായി.
അതേ സമയത്ത് മിയാസാക്കി മാഗസിൻ ആർട്ടിക്കിൾ സീരീസിനായി അനിമേജിലെ എഡിറ്റോറിയൽ സ്റ്റാഫുകളേയും സമീപിച്ചു.
അതിന്റെ ഭാഗമായി അദ്ദേഹം തന്റെ സ്കെച്ച്ബുക്ക് കാണിച്ചുകൊടുക്കുകയും അതിലെ വ്യത്യസ്തമായ ചിന്തകളേയും, രീതികളേയും, ഡിസൈനുകളേയും കണ്ട് മിയാസ്കക്കിയുടെ ചിന്തകളെ അവർ തിരിച്ചറിയുകയായിരുന്നു.
അന്ന് രണ്ട് പ്രോജക്റ്റുകളുണ്ടായിരുന്നു, വാറിംഗ് സ്റ്റേറ്റ്സ് ഡീമൺ കാസിൽ , റൗൾഫിന്റെ അഡാപ്റ്റേഷനും.
പക്ഷെ അവ രണ്ടും തിരസ്കരിക്കപ്പെട്ടു.
കാരണം ആ കമ്പനി നിലനിൽക്കുന്ന മാങ്കയുടെ അടിസ്ഥാനത്തിൽ അനിമെ ചെയ്യുവാൻ താത്പര്യം പ്രകടിപ്പിച്ചിരുന്നില്ല.
അതുപോലെതന്നെ മിയാസാക്കിയുടെ മാങ്കകൾക്കും, മാഗസിനുകൾക്കുമായുള്ള സ്കെച്ചുകളും, ചിന്തകളും പിന്നീടൊരിക്കലും സിനിമയായില്ല.
1982 ഫെബ്രുവരി മുതൽ 1994 മാർച്ച് വരെ നോസിക്ക ഓഫ് ദി വാലി ഓഫ് ദി വിൻഡ് എന്ന മാങ്ക പുറത്തിറങ്ങി, അവ ടാങ്കോബോൺ വാള്യങ്ങളിൽ റീപ്രിന്റ് ചെയ്തു, അവ ഏഴ് വാള്യങ്ങളായായിരുന്നു പ്രസിദ്ധീകരിക്കപ്പെട്ടത്, 1060 പേജുകൾ അതിലുണ്ടായിരുന്നു.
എപിസോഡുകൾ അടിസ്ഥാമായി പെൻസിലിലാണ് മിയാസാക്കി വരക്കുന്നത്, പിന്നീടവ സോപ്യ ടോണഡ് മഷിയിൽ മോണോക്രോ ചെയ്യും.
1982 നവംബറിന് മിയാസാക്കി ടെലെകോം അനിമേഷൻ വിട്ടു.
നിബാരിക്കി എന്ന പേരിൽ മിയാസാക്കി 1984 -ന് സ്വന്തമായി  ഒരു സ്റ്റുഡിയോ തുടങ്ങി.
നോസിക്ക ഓഫ് ദി വാലി ഓഫ് ദി വിൻഡിന്റെ വിജയത്തിന് ശേഷം ടോക്കുമോ ഷോട്ടെൻ -ന്റെ സ്ഥാപകനായ യസുയോഷി ടോക്കുമ മിയാസാക്കിയെ ഫിലിം അഡാപ്റ്റേഷനിൽ പ്രോത്സാഹിപ്പിച്ചു.
പക്ഷെ അതദ്ദേം തിരസ്കരിക്കുകയായിരുന്നു,  പക്ഷെ താനത് സംവിധാനം ചെയ്യാമെന്ന് പറയുകയും ചെയ്തു.
മിനാമാട്ട ബേയിലെ മെർക്കുറി വിഷബാധ യാണ് മിയാസാക്കിയുടെ ചിന്തകളെ വളർത്തിയത്, അവ പ്രകൃതിയോട് എങ്ങനെ പ്രതികരിക്കുന്നു എന്ന രീതിയിൽ.
അവയായിരുന്നു വിഷമലിനമായ ലോകങ്ങളെ ഉണ്ടാക്കുവാൻ അദ്ദേഹത്തെ സഹായിച്ചത്.
ടോപ്ക്രാഫ്റ്റ് എന്ന ചെറിയ അനിമേഷൻ സ്റ്റുഡിയോ ആയിരുന്നു മിയാസാക്കിയും, ടക്കാട്ടയുടം അതിനായി തിരഞ്ഞെടുത്ത്, അത്തരത്തിലുള്ള കലാപരമായ രംഗങ്ങൾ മാങ്കയിലും പരീക്ഷിക്കാമെന്ന് അവർക്ക് മനസ്സിലായി.
1983 മെയ് 31 -ന് പ്രീപ്രൊഡക്ഷൻ ആരംഭിച്ചു.
പക്ഷെ സ്ക്രീൻപ്ലേ നിർമ്മിക്കുന്നതിൽ അദ്ദേഹത്തിന് പ്രശ്നങ്ങൾ നേരിട്ടു.
ഫിലിം സ്കോറിനായി ചെറിയ രീതിയിലുള്ള സംഗീതം പരീക്ഷണാടിസ്ഥാനത്തിൽ ജോയ് ഹിസായിഷി യെ ഏൽപ്പിച്ചു.
നോസിക്ക ഓഫ് ദി വാലി ഓഫ് ദി വിൻഡ് 1984 മാർച്ച് 11 -നാണ് പുറത്തിറങ്ങിയത്.
1.48 ബില്ല്യൺ യുവാൻ ആയിരുന്നു അതിന്റെ ബോക്സ് ഓഫീസ്.
പ്രധാന കഥാപാത്രമായ നൊസിക്കയുടെ പോസിറ്റീവ് അവതരണം ആയിരുന്നു അതിലുണ്ടായിരുന്നത്.
പല വിമർശകരും  ഈ സിനിമയെ യുദ്ധത്തിനെതിരായുള്ള ഒരു സ്ത്രീ വാദിയായി കണക്കാക്കി.